**TYM – Organizácie, plemená mačiek**

**FIFe (Federation Internationale Féline)** - je organizácia, ktorá združuje organizácie chovateľov ušľachtilých plemien [mačiek](http://sk.wikipedia.org/wiki/Ma%C4%8Dka_dom%C3%A1ca" \o "Mačka domáca) z [Európy](http://sk.wikipedia.org/wiki/Eur%C3%B3pa" \o "Európa), [Ázie](http://sk.wikipedia.org/wiki/%C3%81zia" \o "Ázia) a [Južnej Ameriky](http://sk.wikipedia.org/wiki/Ju%C5%BEn%C3%A1_Amerika" \o "Južná Amerika). Momentálne FIFe združuje 42 spolkov zo 40 krajín. FIFe založila v roku [1949](http://sk.wikipedia.org/wiki/1949) Madame Marguerite Ravel. Spočiatku bol názov Fédération Internationale Féline d'Europe (FIFe), neskôr bol zmenený na súčasný. Medzi hlavné ciele FIFe patria štandardizácia plemien, školenie medzinárodných porotcov a organizácia medzinárodných výstav. Dôležité rozhodnutia sú prijímané na každoročnom zjazde všetkých členských organizácií.

**Slovenská Asociácia chovateľov mačiek** vznikla z ZO SZCHM Bratislava 3 (základná organizácia Slovenského zväzu chovateľov mačiek Bratislava 3)  bola založená v roku 1991. V Bratislave a aj v rámci celého Slovenska je to najdlhšie fungujúca organizácia venujúca sa chovu, výstavníctvu a propagácii mačiek. Túto ZO zastrešoval do 31. decembra  2015 SZCH (Slovenský zväz chovateľov), ktorý nás zastupoval a bol členom medzinárodnej organizácie FIFe. 31.12. 2015 Slovenská Asociácia chovateľov mačiek zo SZCH vystúpili a 01.01.2016 a hromadne sa preregistrovali a  prestúpili do už založeného  OZ SACHM (občianské združenie Slovenská asociácia chovateľov mačiek). Od tohto dáta nás zastrešuje a vo FIFe zastupuje  Federácia Felis Slovakia - FFS**.** Tá sa stala členom FIFe a nahradila tak funkciu SZCH od 1.1.2016. **Federácia Felis Slovakia** - sídlo Karpatská 18, 811 05 Bratislava – Staré mesto bola registrovaná Okresným úradom v Bratislave, odbor všeobecnej vnútornej správy, ktorý rozhodol dňa 21.10.2015 o zápise do registra záujmových združení právnických osôb vedeného Okresným úradom pod číslom OU- BA-OVVS1 2015/077238, IČO 45747741.

Federácia Felis Slovakia (ďalej „FFS“) je záujmové združenie právnických osôb. Členmi FFS sú občianske združenia. Novozaložená organizácia sa od 1.1.2016 stala členom medzinárodnej organizácie Fédération Internationale Féline ( FIFe ). Zámer je kontaktovať a združovať navzájom ľudí, ktorí obdivujú mačky a stretávajú sa na výstavách, propagácia mačiek, predovšetkým ako milých a  
inteligentných spoločníkov, organizovanie výstav a ich prostredníctvom propagovať a zviditeľniť chov čistokrvných mačiek, podporiť majiteľov domácich mačiek a v neposlednej rade poradenstvo pri zvyšování odbornosti v chove, starostlivosti a šľachtení mačiek a výchova mladých chovateľov. Členstvo v organizácii je dobrovoľné, nie je ničím obmedzené ani podmienené. Môže prísť každý, koho tieto krásne domáce šelmičky fascinujú. Vlastníctvo mačičky nie je podmienkou. Vítaní sú u nás všetci - tí, ktorí mačičky iba obdivujú, ale z nejakého dôvodu ich nemôžu mať, chovatelia veľmi kvalitných mačiek, ktorí sa zároveň venujú špičkovému chovu a prezentujú Slovensko na výstavách, ale tiež ľudia, ktorí majú doma čistokrvnú mačku len ako maznáčika a mačiatka majú iba občas pre radosť, a samozrejme medzi nás patria aj tí, ktorí majú obyčajnú domácu mačku pri dome alebo v záhrade. Stretnutia prebiehajú podľa potreby, väčšinou na výstavách, alebo osobne. OZ SACHM má s usporadúvaním medzinárodných výstav bohaté skúsenosti už veľa rokov. Výstavy, ktoré sa pravidelne usporiadajú od roku 2005 sa postupne vypracovali na vysokú úroveň, a chovatelia  z rôzných krajín na nich  radi prezentujú svoje odchovy a chovné zvieratá. Je to aj milá príležitosť stretnúť známych, priateľov a chovateľov z ďalekých krajín

**Rozdelenie skupín a plemien podľa FIFE:**

**I. skupina – Dlhosrsté plemená**

* Exotická mačka
* Perzská mačka
* Ragdoll
* Birma
* Turecká Van

**II. skupina – Polodlhosrsté plemená**

* Americká curly dlhosrstá mačka
* Americká curly krátkosrstá mačka
* Mainská mývalia mačka
* Nórska lesná mačka
* Sibírska mačka
* Turecká angora
* Nevská maškaráda
* LaPerm dlhosrstá
* LaPerm krátkosrstá

**III. skupina – Krátkosrsté plemená**

* Britská mačka dlhosrstá
* Britská mačka krátkosrstá
* Barmská mačka
* Bengálska mačka
* Burmilla
* Cymric
* Egyptská mau
* Európska krátkosrstá mačka
* Kartúzska
* Korat
* Kurilský bobtail dlhorstý
* Kurilský bobtail krátkosrstý
* Manx
* Ocicat
* Selkirk dlhorstý
* Selkirk krátkosrstý
* Singapura
* Snowhoe
* Somálska mačka
* Sokoke
* Sphynx

**IV. skupina – Siamské a orientálne plemená**

* Balinézska mačka
* Abesínska mačka
* Cornish Rex
* Devon Rex
* Donský sphynx
* German rex
* Japonský bobtail
* Orientálna dlhosrstá mačka
* Orientálna krátkosrstá mačka
* Ruská modrá
* Siamská mačka
* Somálska mačka
* Seychelská dlhosrstá mačka
* Sphynx
* Thajská

**Plemená neuznané FIFe:**

* Americká krátkosrstá
* Americká hrubosrstá
* Škótska so sklopenými ušami (klapouchá)
* Bombajská mačka
* Tokinská mačka
* Cejlónska mačka
* Česka kadeřavá

**Typy srsti mačiek –** u domácich mačiek sa vyskytujú početné variácie v typoch srsti. Niektoré sa vyvinuli prirodzene, iné vznikli krížením a výberom jedincov. Typ srsti je individuálnou vlastnosťou každého plemena. Určuje ho zastúpenie podsady, pesíkov a krycích chlpov v srsti. Krycie chlpy – je to primárne osrstenie, tvoria najdlhšiu a najviditeľnejšiu časť srsti. Podsada – krátke, mäkké a hebké chlpy tvoria tepelnú izoláciu tela, niektoré plemená nemajú podsadu. Pesíky o niečo dlhšie tvrdé chlpy, ktoré spolu s mäkkou podsadou tvoria sekundárne osrstenie.

**Dlhosrsté mačky a polodlhosrsté mačky** – dĺžka srsti je premenlivá a závisí od podsady, ktorá poskytuje výbornú tepelnú izoláciu. Perzská mačka má dlhé krycie chlpy, ktoré prerastajú hrubú podsadu a vytvárajú hustú srsť, ale srsť je aj jemná a hodvábna. Ochlpenie angoriek je jemnejšie a redšie, srsť je mäkká. Mainská mývalia mačka má nerovnomernú dĺžku jednotlivých krycích chlpov, preto má srsť strapatú oproti iným plemenám – má hrubú, hodvábnu srsť s premenlivou dĺžkou.

**Krátkosrsté mačky** – je tu značná variabilita vo vzhľade a textúre srsti. Siamky a orientálky majú hladkú, hebkú srsť tvorenú veľmi krátkymi chlpmi s jemnou textúrou. Manx má dvojitú srsť – spodná vrstva je krátka a veľmi hrubá, krycie chlpy sú o niečo dlhšie. Ruská modrá má veľmi výraznú dvojitú srsť, odstáva od tela, má mäkkú a hodvábnu textúru a pritom je krátka a hrubá. Devonský rex má krátku, jemnú, hebkú, vlnitú a kučeravú. Má tri druhy chlpov, ale krycie a pesíky sa podobajú na podsadu, čo srsti vytvára vlnitý vzhľad. Americká hrubosrstá chlpy sú zvlnené a dodávajú srsti pružnú, drôtovitú textúru. Britská krátkosrstá – srsť jej odstáva od tela, má textúru pripomínajúcu koberec, nesmie byť pridlhá.

**Bezsrsté mačky** – tieto mačky majú trochu srsti na niektorých častiach tela. Majú ju riedku veľmi páperovitú a krátku.

Farby srsti – jednofarebné, striekané, tieňované, dymové, strakaté

Kresby – mnohofarebné (particolor), korytnačinové, mramorované (tigrované, škvrnité, klasické mramorovanie)

**Plemená mačiek**

**Perzská mačka**

**Pôvod:** Veľká Británia

**História:** História plemena je spájaná s dávnou Perziou, kde žili polodlhosrsté a dlhosrsté mačky o akých v Európe nik pred tým nepočul. Z mesta Chrásán ich v 17. storočí previezol do Talianska Pietro de La Valle a z Turecka do Francúzska  Claude Fabri de Peiresc. Tieto mačky dali genetický základ i perzským mačkám, ako ich poznáme dnes. Trvalo až 2 storočia kým bol zadefinovaný prvý štandard tohto krásneho plemena. Za miesto vzniku sa považuje Veľká Británia.

**Štandard**

**Hlava:** Majú veľkú okrúhlu hlavu s plochou tvárou, krk je krátky.   
**Oči:** Okrúhle a veľké oči   
**Uši:**

**Nos:** široký, krátky nos  
**Telo:** Pre perzské mačky je jednoznačne charakteristická zavalitá stavba tela. Jedince dosahujú 3,5 až 7 kg. Sú to teda stredné až veľké mačky.

**Nohy:** nohy sú krátke

**Chvost:**  Huňatý chvost je tiež pomerne krátky.  
**Srsť:** Je dlhá (dorastať môže až do 12 cm), hustá, s vlnitou a hustou podsadou a veľmi príjemná na dotyk. Pravidelná by mala byť aj starostlivosť o srsť, ktorú je potrebné pravidelne ošetrovať a vyčesávať. Ako u mnohých dlhosrstých mačiek tak aj pre peržanky platí, že pri nedostatočnej starostlivosti dochádza k vzniku nevzhľadných chuchvalcov srsti, ktoré je nutné následne ostrihať. Skúsený chovateľ, od ktorého budete mačiatko kupovať, vám istotne doporučí aj správnu kozmetiku na úpravu srsti a rovnako aj tie najúčinnejšie kefy a hrebene na vyčesávanie.

**Sfarbenie:** jednofarebné ( čierna, čokoládová,  červená, modrá, biela, lilavá, krémová), korytnačinové (modré, čokoládové, lilavé, čierne), dymové (všetky základné farby okrem bielej) a tieňované (strieborná, červená, zlatá, modrá). Všetky farebné variácie sa môžu vyskytovať s kresbou mramorovanou, tigrovanou či škvrnitou.

**Povaha:** Peržanky sú veľmi pokojné a jemné plemeno. Svojimi elegantnými a pomalými pohybmi vzbudzujú rešpekt a vytvárajú okolo seba pocit majestátnosti. Sú to priateľské, mierumilovné, prítulné mačky, ideálne do bytových podmienok. Chovateľmi sú popisované ako flegmatici, pozorovatelia a lenivci.

**Choroby**: Zo zdravotného hľadiska sa jedná o zdravé plemeno, pozornosť by mala byť venovaná najmä očiam a nosu. Perzské mačky patri do skupiny plemien, ktoré majú vrodenú predispozíciu pre chronické ochorenie obličiek. Jedince s týmto ochorením by však nemali byť použité pre chov a tak by sa nemalo stať, že by ochorenie u papierovej mačky prepuklo. Zvýšenú pozornosť si zaslúži i výber krmiva, ktoré by malo zohľadniť pokojnejší spôsob života (čiže menší výdaj energie a prevencia obezity) a tiež dlhú srsť (prevencia vzniku trichobezoárov – zhlukov srsti v tráviacom trakte).

**Ragdoll**

**Pôvod:** USA (Kalifornia)

**História:** Ragdoll je veľmi mladé plemeno mačky, ktorého počiatky siahajú do 60. rokov 20. storočia. Zakladateľkou a prvou chovateľkou mačky ragdoll bola Anna Baker z Kalifornie. S pomocou kocúra z vrhu "mačiek angorského typu" a neznámych mačiek vytvorila chovateľskú líniu. Mačiatko Ann Bakerovej splňovalo typové znaky dnešných ragdoll: Veľké, so stredne dlhou srsťou a krásnymi modrými očami. Ann Baker jej dala meno "ragdoll", čo je anglický názov pre handrovú bábiku. Meno dostali tieto mačky podľa toho, že akonáhle ju uchopíte do náručia, uvoľní sa ako handrová bábika. Meno, ktoré perfektne padne tejto uvoľnenej mačke! Ako v chovateľských kruhoch, tak aj tu sa bohužiaľ vlúdili medziľudské problémy: Keď sa Ann Baker rozhodla patentovať názov „ragdoll“ a začala vybierať poplatky za každé zviera z tejto línie, mnoho chovateľov pôvodnej línie ragdoll sa oddelilo a vytvorilo z plemena ragdoll to, čo je dnes. Ragdoll nie je len veľmi mladé plemeno, ale tiež prvé plemeno mačky, ktoré bolo patentované.

**Štandard**

**Hlava:** strednej veľkosti, modifikovaná klínová forma, zaoblená papula  
**Oči:** modré, veľké a oválne  
**Uši:** stredne veľké so širokou základňou, zaoblenými vrcholmi, široko posadené a mierne naklonené dopredu  
**Nos:** stredne dlhý s oblúkom  
**Telo:** dlhé a svalnaté, široká vyvinutá hruď, krátky a silný krk, konečnú váhu dosiahne v treťom roku svojho života, váha mačky : 3,5-5,5kg, váha kocúra: 5-10kg  
**Nohy:** stredne dlhé, zadné nohy sú mierne vyššie  
**Chvost:** dlhý, pri koreni stredne silný, ku koncu sa zužuje, dobre osrstený a huňatý  
**Srsť:** má strednú dĺžku, je hustá s mäkkou hodvábnou textúrou. Stredne dlhá srsť mačiek ragdoll je vďaka chýbajúcej podsade veľmi jednoduchá na údržbu. Avšak je potrebné mača už na začiatku navyknúť na hrebeň a kefu. Na prekonanie strachu zo začiatku dobre poslúži obľúbená maškrta. Napriek pravidelnému kefovaniu a česaniu sa často dostanú chlpy do zažívacieho traktu zvierat. V období výmeny srsti sa podáva mačacia tráva alebo špeciálne pasty a maškrty na vylučovanie bezoárov z tela. Tieto malé doplňky sú vhodné, pokiaľ mačka trpí zápchou.

**Sfarbenie:** Mačiatka sa rodia celé biele a po dvoch dňoch začnú uši, nos, chvost a nohy sa vyfarbovať. Farba ragdollov tmavne s pribúdajúcim vekom. Vyskytuje sa vo farbách:

* seal - čiernohnedá (n)
* blue – modrá (a)
* chocolate – čokoládová (b)
* lilac – lilavá (c)
* red – ryšavá (d)
* creme – krémová (e)
* seal tortie – čierna korytnačinová (f)
* blue cream tortie – modro-krémovo korytnačinová (g)
* chocolate tortie – čokoládovo korytnačinová (h)
* lilac cream tortie – lilavo-krémovo korytnačinová (j)

Typy:

* colorpoint – siamske odznaky
* mitted - na labkách má biele ponožky
* bicolour – na tvárovej časti má biele obrátené V

Lynx – je kreslenie v srsti, ktorá sa môže objaviť v každej variante a sfarbení

Torbie – lynx a tortie naraz

**Povaha:** Ragdollské mačky sú považované za veľmi spoločenské zvieratá. Sú nežné a dobromyseľné, mierumilovné a ochotné učiť sa - ale hlavne maznajúce sa a hravé a rady sprevádzajú svojho pána na každom kroku. Mnoho chovateľov ich označuje ako "psi v mačacom tele". Mačky ragdoll sa primknú k svojej rodine – preto by nemal v žiadnej domácnosti s ragdoll mačkou chýbať ďalší mačací kamarát! Dlho boli považované za samotárov, ale práve tieto sociálne zvieratá profitujú zo spolužitia s ďalšími mačkami. Tieto nežné zvieratá sú vhodné tiež pre chov v byte, napr. v bytoch so zabezpečeným balkónom či oknami s mrežami. Avšak je potrebné dbať na dostatok duševných aj fyzických aktivít! Jednoducho povedané: Nešetrite na čase strávenom hraním s Vašou mačkou. Optimálne vybavený byt poskytuje dostatok možností pre spánok, úkryt, hranie aj objavovanie. Ideálny byt pre ragdollskou mačku nemusí byť nutne veľký! Chytro inštalované šplhacie prvky, ako je napríklad škrabací strom alebo okenné lehátko ponúkne mačke „tretiu dimenziu“, ktorú môže využívať podľa nálady – môže si tu zdriemnuť, pozorovať okolie, šplhať či hrať sa.

**Choroby**: trpí často zvýšenou tvorbou močových kameňov a srdcovou chorobou, známou ako hypertrofická kardiomyopatia. HCM je považovaná za najbežnejší typ srdcového ochorenia mačiek. Je spôsobená stuhnutím srdcového svalu a môže byť diagnostikovaná ultrazvukem srdca. Existuje tiež genetický test HCM, takže zodpovedný chovateľ môže vylúčiť choré zvieratá z chovu už v začiatočnej fázi! Avšak neexistuje žiadna záruka, že daný chov nebude mať predispozície k hypertrofickej kardiomyopatii. Každý chovateľ by mal nechať svoje zvieratá vyšetrit veterinárom, aby vylúčil možnú dedičnosť tejto choroby na ďalšie generácie.

**Birma**

**Pôvod:** Barma, Francúzsko

**História:** Vo Francúzsku bola Birma uznaná v roku 1925 ako samostatné plemeno sa štatútom CAC. Akým spôsobom sa mačky do Francúzska dostali či snáď boli vyšľachtené až na jej území, je stále nevyriešených. Prvý pár dovezený do Francúzska pochádzal údajne z juhovýchodnej Ázie a nezachovali sa po ňom žiadni potomkovia.  
Iné domnienky uvádzajú ako predka súčasných mačiek Birma kríženca siamske a dvojfarebné dlhosrsté mačky. Toto plemeno bolo vyšľachtené v kláštore tibetskom, mnísi darovali pár Francúzi Auguste Pavie a anglickému majorovi Gordonovi Rusell za to, že im pomohli pri úteku z Tibetu. Kocúr cestu do Európy neprežil, gravidné mačička ale dala základ chovu tohto plemena na starom kontinente. Opusťme teda dohady o jej vzniku. Rozhodca FIFe Hanne Sofie SNEU zostavila akýsi prvý rodokmeň, z ktorého vyplýva, že prvou známou kolískou posvätné Birma je podľa všetkých zdokumentovaných dôkazov Francúzska.  
Ako u mnohých iných plemien, 2. svetová vojna znamenala úpadok chovu, ktorý viedol takmer k vymiznutiu Birma, vďaka nadšeným chovateľom sa však podarilo chovy zreštaurovať. Kým však pred druhou svetovou vojnou pochádzala väčšina mláďat zo spárení birm a angorských mačiek, po vojne bolo treba siahnuť aj k iným plemenám, zrejme siamkám, balineskám a snáď aj perzským mačkám. V 50. rokoch je chov vo Francúzsku už považovaný za stabilizovaný. Pre svoje jedinečné vlastnosti je Birma veľmi žiadaná Aj v ďalších krajinách, najprv v Nemecku, potom tiež v Belgicku, Holandsku, Švajčiarsku, Veľkej Británii a v roku 1959 bola prvou Birma importovaná tiež do USA.V roku 1969 boli Birma zaznamenané vo Švédsku a roku 1970 v Dánsku.

**Štandard**

**Hlava:** Lebka masívna, hlava nesmie byť ani guľatá, ani špicatá. Má mať pekne zaoblené lícne kosti, plné líca. Zaoblená má byť aj čelná časť, na ktorú plynule nadväzuje nos. Mala by mať tvar otvoreného srdca.

**Oči:** Oči mierne oválne, nesmie byť ani príliš guľaté, ani príliš mandľové. Umiestnené v priamej línii, mierne zošikmené, nesmie byť príliš tesne pri nose. Vzdialenosť očí by mala byť minimálne na šírke jedného oka, ak je však o niečo väčší, pôsobí to priaznivejším dojmom. Birma majú láskavý pohľad. Farba očí musí byť čo najsýtejšie modrá. Ako ideál je uvádzaná farba zafíru. Je prihliadané k celkovému sfarbenie Birma. Čím je tmavšia, tým tmavšia by mali mať farbu oči. Najtmavšie by teda mali byť u farby Sealovej a svetlejšie sú tolerované napríklad u krémovej. Farba očí u mačiatok je väčšinou svetlejšie, než v dospelosti. Oči nesmie vykazovať škuľavosť. Ide o vážnu, vyraďujúce vadu.

**Uši:** posadené široko od seba, skôr malé, zaoblené, smerujúce do strán. Musí byť v harmónii s celkovým vzhľadom hlavy. Prípadné ochlpenie na konci ušníc ako napríklad u maine coon nie je žiaduce.

**Telo:** Silné, stredne ťažké, mierne pretiahnuté. Pri pohybe musí byť ladné. Váha dospelé mačky sa pohybuje medzi 2,5 až 4,5 kg, kocúr je robustnejšia, dosahuje váhy až 5 kg. Birma dospievajú zhruba vo veku 18-tich mesiacov, plné dospelosti však dosahujú až vo veku 4 rokov.

**Nohy:** Krátke, silné, pevné. Labky sú oblé, zakončené snehobielymi ponožkami.

**Chvost:** Stredne dlhý, s dlhým osrstením, pružný a rovnomerne sfarbený, dlhšia a slabšia ako u väčšiny perzských mačiek. Zalomenia na chvoste sú vyraďujúce vadou. Chvost by mal byť nosený hrdo vztýčený a tvoriť chochol.  
**Srsť:**  Srsť je dlhá s hodvábnou textúrou a slabo vyvinutú podsadou. Dĺžka musí byť v súlade s zodpovedajúcej časťou tela. Na tvári a nohách je krátka, na chrbte, bokoch a chvoste je srsť najdlhšia. Vďaka absencii podsady srsť neplstnatí a je nenáročná na údržbu. Dospelá mačka má golier, ktorý je najvýraznejší v zime, u mačiatok nebýva patrný. Tak ako všetky polodlhosrsté mačky majú aj Birma krátku srsť letné a dlhú zimnú.

**Sfarbenie:** Seal-point: V odznakoch má základnú čiernu farbu.  
Blue-point: Čierna základná farba, zriedená na "modrú".  
Chocolate-point: V odznakoch je základná hnedá farba.  
Cinnamon-point: Červená základná farba, viditeľná iba v odznakoch.  
Fawn-point: Základná farba  "cinnamon" je zriedená na "fawn".  
Lilac-point: Riedenie hnedej sa nazýva "lilac" - je vidieť iba v odznakoch.  
Red-point: Barma red-point majú červenú základnú farbu.  
Creme-point: Termín "creme" označuje červenú farbu – Birma creme-point majú krémovo sfarbené odznaky.

Špičky odznakov môžu mať dokonca pruhované sfarbenie! Táto varieta sa nazýva "tabby". Príkladom sú Birma seal-tortie-point, blue-tortie-point alebo chocolate-tortie-point. Podľa štandardu plemena sú povolené aj červené škvrnky – táto varieta nesie názov "tortie". Existujú aj mačky Birma s lilac-tortie-tabby odznaky!

**Povaha:** Sú priateľské, láskavé a dobrosrdečné a rady trávia čas so svojimi pánmi. Toto plemeno vzniko krížením siamskej a perzskej mačky. Birmanské mačky sú veľmi priateľské. Sú ideálnymi miláčikmi pre rodiny s deťmi.

**Choroby**: Očné infekcie, sklony k škúleniu. Mačky Birma trpia tiež dermoidními cystami, najmä na vaječníkoch a semenníkoch, ale aj na hlave. Choroba, ktorá môže byť podchytená iba vylúčením chorých zvierat z chovu, je hypomelinace. Táto vada sa u plemena Birma vyskytuje často - postihnuté zvieratá sa kvôli narušenej bunkovej komunikácii silne trasú a dostávajú spastické záchvaty. Diagnostikovateľná je táto choroba od tretieho týždňa života: Choré mačiatka pôsobia apaticky a nekoordinovane, abnormálne sa trasú  a tras sa rozvíja. Často sú príznaky spojené so stratou sluchu alebo s nízkou dĺžkou života. Vo výnimočných prípadoch sa však tieto problémy môžu počas rastu stabilizovať, a preto sa často neberú vážne. Hypomelinace je dedičná - aj keď samé chovné zvieratá nevykazujú žiadne príznaky.

**Mainská mývalia mačka**

**Pôvod:** USA, Kanada

**História:** Mainské mačky pochádzajú zo Severnej Ameriky. Kedysi sa tradovalo, že za vznik tohto skutočne veľkého mačacieho obra môže skríženie mačky a medvedíka čistotného (v ang. racoon), čo samozrejme nie je geneticky možné. Druhá, pravdepodobnejšia možnosť je, že tieto mačky vznikli krížením s mačkami námorníka**Thomasa Coona okolo roku 1860**, ktorý prevážal na svojej lodi dlhosrsté mačky z Európy. Pri svojich zastávkach v **Severnej Amerike – v oblasti dnešného Maine**, tak došlo k prirodzenému kríženiu s miestnymi mačkami, ktoré dali dnešným mainkám genetický základ. V drsnom klimatickom podnebí lesnatej a chladnej krajiny sa tak vyvinuli zdravé, odolné mačky schopné odolávať nepriazni počasia a tuhej zime. Mainské mývalie mačky sú od roku 1986 národnými mačkami štátu Maine a celosvetovo patria medzi najobľúbenejšie plemená.

**Štandard**

**Hlava:** Hranatá hlava

**Oči:** veľké, okrúhle oči.

**Uši:** dlhé špicaté uši so štetinkami

**Telo:** Váha sa pohybuje 4,5 – 9 kg a niekedy aj viac. Pevné a svalnaté telo.  
**Srsť:** srsť je na hlave a ramenách krátka, inak dlhá, veľmi hustá s jemnou a mäkkou podsadou. Ich dlhá a hustá srsť však nevyžaduje  zvýšenú starostlivosť, ako tomu je u iných dlhosrstých mačiek.

**Sfarbenie**: Vďaka svojmu pôvodu a kríženiu s domácimi mačkami sa mainské mačky vyskytujú vo všetkých prírodných farbách. Jednofarebné ( čierna, modrá, krémová, červená), korytnačinové a dymové a tieňované (všetky základné farby okrem bielej). Všetky farebné variácie sa môžu vyskytovať s kresbou mramorovanou či tigrovanou. Nepovolené farby sú: lilavá, škoricová, čokoládová, plavá a tiež nie sú povolené odznaky.

**Povaha:** . Ide ale o pokojné a priateľské plemeno. Sú veľmi živé, hravé, zaujímajú sa o svoje okolie. Sú mierumilovné a budú rady za každého spoločníka – či už inú mačku  alebo psa. Sú veľmi bystré a rýchlo sa učia. Milujú prechádzky a určite by ocenili výbeh von do záhrady alebo aspoň na zabezpečený balkón. Rady budú sprevádzať svojho človeka aj na vychádzkach von na vôdzke s obojkom či postroji. Mainské mačky sú veľmi dobre cvičiteľné a majú „psiu povahu“. Sú zvyknuté na drsné podmienky, majú rady prírodu a pohyb a potrebujú veľký priestor a čerstvý vzduch

**Choroby**: Ochorenia, ktoré sa vyskytujú a sú spájané s týmto plemenom sú chronické ochorenia obličiek, srdcové choroby a problémy s kĺbmi.

**Britská krátkosrstá mačka**

**Pôvod:** Veľká Británia

**História:** Britská krátkosrstá mačka je považovaná za najstaršie britské plemeno. Tieto mačky boli údajne privezené do Británie Rímany, kde boli dlho izolované. “Plyšové  hračky” pravdepodobne pochádzajú z anglických ulíc, kde lovili myši. Sú chované cielene viac ako 100 rokov. V roku 1871 boli v Crystal Palace vystavené prvé mačky krátkosrstého plemena British Shorhair. Ku kríženiu dochádzalo predovšetkým po oboch svetových vojnách. Aby sa vylepšila situácia ubudajúca populácia čistokrvných mačiek a ich druhov, boli do genetického fondu zahrnuté predovšetkým perzské a kartúzske mačky. V dôsledku toho sa mačka a britská krátkosrstá mačka typovo neustále približovali. Obe plemená boli v roku 1970 chovateľskou federáciou FIFe zjednotená, všetky modré mačky boli následne označované ako kartúzske a všetky mačky iných farieb ako britské krátkosrsté. Toto delenie bolo zrušené v roku 1977. Napriek tomu, že britská krátkosrstá mačka býva často zamieňaná s kartúzskou, cieleným chovom získala iný vzhľad. V dôsledku kríženia s perzskými mačkami je telo britskej krátkosrstej mačky krátke a zavalité, zatiaľ čo telo pravej mačky kartúzskej je štíhle a podobá sa priemernej domácej mačke. Krížením s perzskou mačkou vznikla tiež dlhosrstá britská mačka a "Highlander", variant britskej krátkosrstej mačky s polodlhou srsťou. Britské mačky s polodlhou srsťou sa správajú podľa rovnakého chovného štandardu ako britská krátkosrstá a odlišuje sa iba dĺžkou srsti. Rovnako ako britská krátkosrstá mačka je dlhosrstá mačka z Veľkej Británie vyrovnaná a prispôsobivá a má priateľskú povahu. Od ich uznania ako plemena v roku 1980 sú krátkosrsté mačky hviezdami na medzinárodných výstavách mačiek.

**Štandard**

**Hlava:** Guľatá hlava

**Oči:** Ďaleko od seba posadené oči pekne vynikajú, sú veľké a guľaté.  Farba oči závisí od farby srsti. Väčšinou sú zlatisté, medené či oranžové.

**Uši:** Uši, relatívne malé, s guľatými špičkami  hlave dodávajú klenutý tvar.

**Telo:** veľké plemeno s pekne stavaným telom. Charakteristický  je pre ňu  „štvorcový“ tvar  tela, široký hrudník, svalnatý chrbát a krátke, silné nohy s okrúhlymi mohutnými labkami. Telo je zakončené krátkym až stredne dlhým silným chvostom s okrúhlou alebo tupou špičkou. Nie je našuchorený, ale rovnako ako celé telo mačky – hebký, plyšový.  Vďaka svojej veľkosti a svalnatosti získalo toto plemeno prezývku: „buldog“ z mačacej ríše.

**Chvost:** stredne dlhým silným chvostom s okrúhlou alebo tupou špičkou.     
**Srsť:** Krátka, hustá a ľahko udržiavateľná srsť

**Sfarbenie:** Colorpoint: Základnými farbami sú sfarbené iba základné body (tvár, uši, nohy, chvost a u kocúrov oblasť genitálií).  
Chinchilla: Má veľmi zaujímavé sfarbenie: Jedna osmina srsti je sfarbená do základných odtieňov, zvyšok do bielostriebornej.  
Tabby: "Tabby" znamená viac než len tigrovaná. V závislosti na vzhľade farby môže byť mackerel“, „classic“, „blotched“, „spotted“ alebo „ticked“.

Tortie: Predstavuje trojfarebnú britskú krátkosrstú mačku, nazývanú tiež "korytnačinová" – obvykle vďaka genetickým predpokladom samice.  
Torby: Farebná kombinácia tortie a tabby.  
Harlequin: Iba 1/6 srsti je sfarbená.  
Van: Jednofarebná mačka s veľkým podielom bielej.

**Povaha:** Má priateľskú a pokojnú povahu a získa si obľubu takmer v každej domácnosti – aj v rodinách s deťmi či ďalšími zvieratami.

**Choroby**: ochoreniami srdca ako je hypertrofická kardiomyopatia či hemofília B.  "Polycystic kydney disease", dedičné obličkové cysty sa vyskytujú u britských krátkosrstých, ale aj u perzských a exotických krátkosrstých mačiek. Symptómy sa objavujú až v neskorom veku. Dedičné obličkové cysty sa dedia dominantne. To znamená: Mačka s cystami vždy odovzdáva tento gén svojim potomkom. Ultrazvukové vyšetrenie v desiatom týždni života však dokáže preukázať predispozíciu k tomuto ochoreniu. Od chovateľa odporúčame vždy požadovať osvedčenie o vyšetrení rodičov mačiatka.

**Sphynx**

**Pôvod:** Kanada

**História:** Výskyt bezsrstých mačiek je výsledkom genetickej mutácie a práve takéto mačky boli použité na vyšľachtenie plemena sphynx. Už mexickí Aztékovia chovali bezsrsté mačky, no sphynx ako taký má korene v šesťdesiatych rokoch 20. storočia v Kanade. Všetky súčasné bezsrsté mačky pochádzajú z dvoch rodín s prirodzenou mutáciou. Plemeno bolo oficiálne uznané koncom 80-tych rokov, ide o veľmi populárne plemeno, dokonca vznikli aj nové plemená, ktoré sú odnožou pôvodného sphynxa, za spomenutie stojí ruské plemeno, tzv. Donský sphynx alebo havajská bezsrstá rasa Kohana.

**Štandard**

**Hlava:** hlava je trojuholníkového tvaru s pretiahnutým nosom.

**Oči:** veľké, tvar mandlí, akúkoľvek farbu môžu mať.

**Uši:** veľké, široké, ďaleko od seba posadené

**Nos:**  silný a zagulatený, nie špicatý.

**Telo:** Telo má svalnaté a sudovité so širokou hruďou

**Nohy:** Dlhé, štíhle.

**Chvost:** Dlhý a zúžený.

**Srsť:** Sphynx nie je úplne bezsrstý, jeho telo je pokryté jemnulinkým “páperím”, čím je srsť jemnejšia a kratšia, tým viac je jedinec cenený. Pokožka je vrásčitá a na dotyk pripomína semiš. Starostlivosť o sphynxa sa dosť líši od starostlivosti o bežné “chlpaté” mačky. Sphynx na prvý pohľad vyzerá ako úplne bezsrstý, má však telo zarastené jemnučkými krátkymi hodvábnymi chĺpkami. Pokožka sphynxa produkuje pomerne veľa mazu, preto je potrebné ho kúpať. V prípade zanedbania čistenia pokožky zmastnie a zapácha. Na kúpanie sa používajú špeciálne šampóny s neutrálnym pH určené pre toto plemeno. Kúpania sa netreba báť, sphynxy si to skutočne užívajú. Zvýšenú pozornosť treba venovať aj čisteniu uší, ktoré takisto tvoria nadbytok mazu. V lete musíme chrániť mačku pred úpalom a spálením kože od slnka, natierame ju ochrannými opaľovacími krémami. Pazúriky môžeme mierne skracovať klieštikmi na nechty.

**Sfarbenie:** Pri tomto plemene sa môžeme stretnúť s veľkou škálou sfarbení kože a očí, bežné sú aj mačky so škvrnami a s korytnačinovým sfarbením.

**Povaha**: Sphynxy sú mimoriadne spoločenské a prítulné mačky a sú veľmi závislé od svojich majiteľov. Sú pomerne pokojné a mierne, veľmi kamarátske, zvedavé a inteligentné, majú radi pokojné prostredie. V období ruje menia svoje správanie, najmä u samcov sa vyskytujú prejavy ako je značkovanie a hlasné zvukové prejavy. Sphynx miluje teplé miesta, na ktorých sa môže vyhrievať, najmä v chladnejšom období.

**Manx**

**Pôvod:** Veľká Británia

**História:** Pôvod tohto plemena siaha na britský ostrov Man, za ktorý tiež vďačí svojmu názvu. Na začiatku chovu stála viac ako pred štyrmi storočiami genetická mutácia, ktorá dala vzniknúť prvému bezocasému mačiatku. Jeho ďalším krížením sa počet bezocasých mačiek na ostrove zväčšil. Prvá mačka manx sa dostala do Spojených štátov v roku 1840, do Európy potom okolo roku 1900. V 50. rokoch bola na ostrove Man založená chovná stanica, tá však na začiatku 90. rokov 20. storočia bola uzavretá. V súčasnej dobe sa toto plemeno chová už iba u súkromných chovateľov a na ostrove Man je táto mačka chránená. Na ostrove Man je Bezchvosté mačka považovaná za samozrejmosť a na mačku s chvostom sa na ostrove hľadí ako na niečo zvláštneho.

**Štandard**

**Hlava:** Guľatá s málo prehnutým profilom.

**Telo:**  Kostra manské mačky pôsobí kompaktným dojmom. Toto plemeno je stredne veľké a pomerne silné. (Dosahuje hmotnosti 3,5 až 5,5 kg ).

**Nohy:** zadné nohy sú silné a predĺžené. Pohybujú sa skákaním akoby králičími poskokmi (rabbit cat sa nazývajú tieto mačky kvôli pohybu). 

**Chvost:**

Rump – bezchvostá mačka

Rump-rise r - mačka, ktorá nemá viac ako tri krížové stavce,

Stumpy - mačka s krátkym a tupým chvostíkom (prakticky neviditeľný),

Longi - mačka s nekompletne skráteným chvostom,

a tailed - mačka s úplným chvostom. Prvé tri varianty môžu byť na výstavách, ostatné sa používajú len pre chov.

**Srsť:** sú uznávané dva druhy srsti. Krátkosrsté a polodlouhosrstá. Krátkosrstý manx má dvojitú srsť s veľmi hustou podsadou čo pôsobí na dotyk ako nadýchaný vankúš.

**Sfarbenie:** Toto plemeno sa chová len v prírodných farbách, ktoré sa tiež veľmi hojne vyskytujú u normálnych európskych mačiek. Farby, ktoré môžeme veľmi často vidieť na ich srsti je tiež červená, čierna, biela a modrá. Farba očí, rovnako ako farba srsti nie je moc dôležitá. Vyskytujú sa farby ako žltá, zelená a modrá, ale rovnako tak nie je výnimkou mačka rôznooká.

**Povaha:** Kľudné, prítulné, trpezlivé

**Zaujímavosti:** nie sú schopné liezť po stromoch a skákať z väčších výšok.

**Ruská modrá**

**Pôvod:** Rusko

**História:** Nie je ruská modrá ako ruská modrá. Dnes sú v Európe známe tri hlavné chovné smery, ktoré sa vzhľadom k svojej histórii líšia. **Sibírsky/škandinávsky** typ je o niečo menší, veľmi elegantný a má široko rozmiestnené uši. Tento tmavší typ je pomerne plachý, a preto nie je jeho chov príliš rozšírený. **Americký typ** je zo všetkých typov najelegantnejší. Stredne veľký, so svetlejším sfarbením a širokými ušami, je obzvlášť spoločenský a nebojí sa ani cudzích ľudí. **Anglický typ** je pomerne silný. Zvlášť nápadné je vertikálne smerovanie uší ruskej modrej mačky anglického typu. Charakterovo sú mačky tohto typu medzi sibírskymi a americkými chovateľskými odvetviami. V Nemecku existujú hlavné zmesi týchto chovných vetiev – aby bola zachovaná genetická rozmanitosť!Ale prečo sa príslušné chovné vetvy od seba navzájom toľko líšia? Dôvod je nutné hľadať v histórii chovu ruskej modrej mačky. Ruská modrá mačka pochádza, ako meno napovedá, z Ruska. Domnievame sa, že sa ruská modrá mačka vyskytovala ako prirodzené plemeno v prístavnom meste Archangelsk na severe Ruska a asi v roku 1860 bola prevezená britskými námorníkmi do Anglicka. Prvá ruská modrá mačka sa objavuje v roku 1865 dokonca v knihách – bola prehlásená za "Archangel Cat" v Crystal Palace v Anglicku. V 19. storočí bolo plemeno obľúbené ako v Anglicku, tak aj v ruskej cárskej ríši. Od roku 1937 je ruská modrá uznaná ako samostatné plemeno. S príchodom druhej svetovej vojny bola populácia ruskej modrej mačky extrémne zdecimovaná, ale plemeno bolo zachránené krížením so siamskými a britskými krátskosrstými mačkami a europskými krátkosrstými plemenami. V dôsledku toho je srsť ruskej modrej mačky kratšia a hustejšia a oči tmavo smaragdovo zelené. Ale tým história chovu nekončí! Stále existujú snahy o uznanie bielej a čiernej variety ruskej modrej mačky. V šesťdesiatich rokoch 20. storočia bol v Anglicku založený „ The Russian White and Black Program“, kedy Frances McLeod of Arctic začal chovať „ruské biele“ a „ruské čierne“ mačky. Austrálan Mavis Jones spáril v sedemdesiatich rokoch bielu domácu mačku s ruskou modrou. Jeho cieľom bola nová farebná varieta plemena, "ruská biela". V neskorších sedemdesiatich rokoch boli tieto ruské modré hybridy uznané ako farebná varieta klubom kráľovskej poľnohospodárskej spoločnosti Royal Agricultural Society (RAS) Cat Club of New South Wales. Medzitým boli čierne a biele variety ruskej modrej mačky uznané chovnými klubmi v Austrálii, na Novom Zélande a v Južnej Afrike. Americká asociácia chovateľov mačiek American Can Fanciers Association teraz schvaľuje status „ruskej bielej“ a „ruskej čiernej“ ako "ruská krátkosrstá". Ich chovný štandard zodpovedá štandardu ruskej modrej mačky, ale môžu byť tiež len čierne alebo len biele. Farba očí musí byť jasne zelená ako u modrej ruskej mačky.Väčšina chovateľských spoločností však stále uznáva len modro-šedú varietu ruskej modrej mačky.

**Štandard**

**Hlava:**  Hlava ruskej modrej mačky má klinovitý tvar, oči a uši sú posadené ďaleko od seba. 

**Srsť:** hodvábna textúra srsti: krycia srsť a podsada ruskej modrej mačky má rovnakú dĺžku – a tvorí tak hladkú, krátku srsť s plyšovou textúrou. Ruská modrá je jediné známe plemeno s takouto dvojitou srsťou!

**Sfarbenie:** Modrošedá srsť so striebristým leskom. Akékoľvek farebné odtiene, škvrny alebo kresby tabby sú podľa štandardu plemena nežiadúce. Aj keď sa dnes chovajú biele a čierne variety, neboli zatiaľ uznané všetkými chovateľskými klubmi. Avšak, mačiatka sa často rodia so špecifickou kresbou, ale najneskôr do jedného roka by mali mať srsť jednofarebnú.

**Povaha:** Aktívna, inteligentná

**Siamská mačka**

**Pôvod:** Thajsko

**História:** Siamská mačka patrí spolu s perzskou mačkou k jednému z najstarších a najznámejších plemien. Táto mačka má svoj pôvod v Siame, dnešnom Thajsku, kde vznikla na základe vtedajšieho veľmi rozšíreného kríženia, ku ktorému dochádzalo pred viac ako 500 rokmi. Siamské mačky si však našli cestu na Západ až v neskoršom 19. storočí a boli chované na kráľovských dvoroch ako statutárny symbol vplyvu.

**Štandard**

**Hlava:** klinovitá  
**Oči:**  veľké, šikmé oči

**Telo:** Siamské mačky sú stredne veľké mačky so štíhlym pretiahnutým a svalnatým telom, váha 2,5 – 5,5 kg

**Srsť:** krátka

**Sfarbenie:** Siamky sú typické svojim sfarbením a znakmi. Ich mačiatka sa však rodia čisto biele a sfarbenie sa objavuje neskôr, približne po 3 týždňoch. Pôvodne bol najcharakterickejším sfarbením biely základ tela a tmavé znaky na koncových častiach – tie mohli byť vo farbe čokoládovej, čiernohnedej, modrej a lilavej.

Dnes môže byť základ i lilavý, plavý, červený, škoricový či krémový a povolené sú i kresby.

**Povaha:** Siamské mačky sú veľmi inteligentné, energické, temperamentné a samostatné. Tieto mačky sa ľahko dokážu naučiť chodiť na vodidle, dokonca aj aportovať. Sú veľmi oddané svojim majiteľom, maznavé a veľmi kontaktné. Sú to veľmi zvedavé a spoločenské mačky, a aj keď sa boja cudzích ľudí, zvedavosť im nedovolí nepozorovať návštevy aspoň z diaľky. Siamky bývajú aj tvrdohlavé a hlučné, najmä počas ruje. Vzhľadom na ich silné, svalnaté a mrštné telá treba počítať s ich aktívnym životným štýlom, často sa u nich vyskytuje až hyperaktivita, takže majitelia sa môžu tešiť na milujúceho a zábavného spoločníka, ktorého bude plný dom.

**Choroby:** Mnohé siamské mačky trpia dedičnými chorobami. K tým patrí okrem iného aj škúlenie. Avšak aj chudokrvnosť, zlá látková výmena a srdcová slabosť patria k ochoreniam, s ktorými musia tieto mačky bojovať.

**Spôsoby chovu mačiek**

Pod pojmom chov mačiek nerozumieme iba ich šľachtenie, ale aj ich spolužitie s človekom v domácnosti a to buď **bez možnosti výbehu**, **s výbehom** (čiže **polovoľne**) alebo **voľne**. Mačky, podobne ako človek, sú osobnosťami s vlastnými potrebami, ktoré treba rešpektovať. Ak sa rozhodnete chovať mačku, morálne sa zaviažete starať o zviera na približne 15 až 20 rokov, za čo vám ono dá svoju spoločnosť, lásku a oddanosť. Starostlivosť o mačku nie je len kŕmenie a vymieňanie podstielky, ale aj veterinárna starostlivosť a čas, ktorý jej treba venovať, pretože mačka je tvor spoločenský.

**Chov mačiek bez možnosti výbehu** - hlavne čistokrvné mačky sú chované bez možnosti výbehu. Mačka chovaná bez možnosti výbehu sa dožíva spravidla dlhšieho veku ako mačky chované polovoľne či voľne, pretože je minimálna možnosť nákazy nebezpečnými chorobami a tiež traumatického poranenia. Takáto mačka však nemá možnosť zaobstarávať si stravu lovom a tráviť život s inými mačkami. Je potrebné jej zabezpečiť náhradnú činnosť vo forme hier (lovenie hračky, šplhanie sa do výšok, obrusovanie pazúrov - škrabadlo/odpočívadlo). Najvhodnejšie a pre chovateľa aj čiastočne pohodlnejšie je chovať aspoň dve mačky. Tie sa dokážu spolu zahrať a stráviť tak činorodo čas, v ktorom by sa osamelá mačka nudila. Mačka je aktívna najmä v noci a preto v tomto čase pudovo hľadá korisť, ktorú by mohla uloviť. Ak to nie je iná mačka, či kamarát na hranie, bude loviť to, čo sa jej naskytne - môžu to byť vaše nohy, či zabudnuté viečko. Ďalším problémom pri chove mačiek bez možnosti výbehu je strava. Takáto mačka nemá možnosť výbehu a väčšej pohybovej aktivity a preto sa u nej, najmä v staršom veku a tiež u kastrovaných jedincov, môže objaviť [obezita](http://sk.wikipedia.org/wiki/Obezita). Mačka je v prvom rade [mäsožravec](http://sk.wikipedia.org/wiki/M%C3%A4so%C5%BEravec) a preto by práve mäso malo tvoriť hlavnú časť jej jedálnička. Ako doplnok sa však mačke podávajú aj rôzne druhy zeleniny a ovocia. Mačka musí mať stály prístup k čerstvej vode a tiež tráve, ktorá jej napomáha pri vyvrátení tzv. bezoárov, ktoré vznikajú v žalúdku požitím chlpov pri čistení. Pri chove viacerých mačiek v domácnosti je tiež potrebné zabezpečiť viacero mačacích WC (pre každú mačku jedno). Do WC sa dáva tzv. podstielka. Kedysi sa používal [piesok](http://sk.wikipedia.org/wiki/Piesok" \o "Piesok), dnes existujú rôzne druhy podstielok. Mačky chované v zajatí môžu prežiť aj bez možnosti výbehu plnohodnotný mačací život. Mačky majú veľmi rady výšky a výhľad z okna, čo sa dá veľmi dobre využiť pri umiestňovaní mačacieho stromu (škrabadla/odpočívadla). Zábavné je sledovať mačky pri šplhaní sa po takomto strome a mačacích hrách na ňom. Mačka zvyknutá na svoj strom nemá tendencie škriabať nábytok, šplhať sa po záclonách, či ničiť sedaciu súpravu. Na strome si tiež veľmi dobre precvičí svoj lovecký pud, ak sú na ňom povešané rôzne druhy hračiek.

**Polovoľný a voľný chov mačiek -** hlavne na dedinách bolo a v menšej miere aj dnes ešte je zvykom chovať mačky polovoľne či voľne. Ide o chov, kedy môže mačka voľne chodiť po vonku, vracia sa však ku chovateľovi zvyčajne pre jedlo a u polovoľného chovu aj pre pohladenie či miesto na spanie. Takto chované mačky sa nezvyknú dožiť veľmi vysokého veku. V dnešnej dobe zomierajú najčastejšie pod kolesami auta, ale aj na otravu, či na následky rôznych druhov týrania, ako je kŕmenie ľudskou stravou, neposkytovanie žiadnej veterinárnej starostlivosti, nekastrovanie a zabíjanie potomstva človekom. Mačka s možnosťou voľného pohybu žije plnohodnotný mačací život. Živí sa tým, čo si uloví - väčšinou ide o hlodavce a hmyz. Mestské mačky sa tiež živia odpadkami a zvyškami od stola, ktorými ich niektorí ľudia kŕmia. Nejde o vyváženú stravu. Aj preto sú niektoré voľne žijúce mačky chudé, s nekvalitnou srsťou. Ďalším dôvodom sú rôzne parazity, vnútorné aj vonkajšie, ktorými sú takéto mačky napadnuté. Pohlavný život mačiek tiež prispieva k vyčerpaniu organizmu a teda aj skoršiemu úhynu. Voľný chov mačiek sa viaže aj s niekoľkými problémami. Ide najmä o ich, v porovnaní s inými cicavcami, rýchle premnoženie. Mačka je schopná vrhnúť tri až štyrikrát ročne priemerne po štyri mláďatá. Tie pohlavne dozrejú už vo veku okolo šiestich mesiacov. Takto môže mať teoreticky jeden pár po piatich rokoch niekoľko tisíc potomkov v prípade, že všetci potomkovia prežijú a budú mať svojich potomkov. Nie všetky mačiatka sa však dožijú pohlavne dospelého života. Ďalším problémom je tiež možný prenos chorôb na človeka ([toxoplazmóza](http://sk.wikipedia.org/wiki/Toxoplazm%C3%B3za), [besnota](http://sk.wikipedia.org/wiki/Besnota" \o "Besnota)).

---------------------------------------------------

Rozpísať kresby a farby srsti mačiek popísané v poznámkach, plemená exotická mačka, turecká van, sibírska mačka, turecká angora, bengálska mačka, barmská mačka, somálska mačka, orientálne mačky, americká curly, škótska klapouchá mačka, do 30.4.2020 poslať na e-mail: [mich.chrenova@gmail.com](mailto:mich.chrenova@gmail.com)

Vedieť plemená mačiek: ragdoll, birma, perzská, mainská mývalia, britská, manx, sphynx, siamská